Michelle Freeman

Michelle Freeman (født 5. mai 1969 i Saint Catherine prestegjeld) er en jamaicansk tidligere friidrettsutøver som konkurrerte i sprint og hekkesprint. 

I 1988 ble hun tildelt Austin Sealy Trophy i ungdoms- og juniormesterskapet CARIFTA games, som beste utøver i dette mesterskapet. Hun vant to gull (100 og 100 meter hekk), og trolig også minst ett stafettgull (Jamaica vant gull på både 4 x 100 meter og 4 x 400 meter, men resultatlistene navngir ikke deltakerne.CARIFTA games 1998 , besøkt 29. februar 2012. Hun fikk deretter et idrettsstipend på University of Florida i Gainesville, der hun konkurrerte for Florida Gators track and field i perioden 1989-1992, og deltok i National Collegiate Athletic Association (NCAA). Her vant hun 7 gull i Southeastern Conference, og deltok på stafettlaget som vant gull på 4 x 400 meter. Hun mottok til sammen åtte «All-American»-utmerkelser, og hun har fortsatt rekorden hos Florida Gators på 55 meter hekk, 55 meter sprint, 100 meter hekk og 100 meter sprint. I 2011 fikk hun plass på University of Florida Athletic Hall of Fame.Gator F Club - Gator Greats   , besøkt 29. februar 2012. 

Hun deltok i sitt første VM i 1991, ved VM i friidrett 1991 i Tokyo. Her ble hun slått ut i semifinalen. I neste VM, VM i friidrett 1993 nådde hun finalen, der hun kom på 7.-plass med tiden 12,90. Imidlertid var hun med og vant bronse på 4 x 100 meter i dette mesterskapet, sammen Juliet Campbell, Nicole Mitchell og Merlene Ottey. 

I Samveldelekene 1994 i Victoria i Australia fikk hun gull på 100 meter hekk. Hun løp på 13,12, og slo engelske Jacqui Agyepong med to hundredeler. To år senere fikk hun sin første OL-medalje, da Jamaica fikk bronse på 4 x 100 meter i Sommer-OL 1996 i Atlanta. De andre på stafettlaget var Juliet Cuthbert, Nikole Mitchell og Merlene Ottey, akkurat som ved VM i 1993. På 100 meter i OL i 1996 vant hun sin semifinale på 100 meter hekk, men greide bare 6.-plass i finalen. Hun deltok også i Sommer-OL 1992 og Sommer-OL 2000, men fikk ingen medaljer i disse mesterskapene.  

Freeman vant gull på 60 meter hekk i VM i friidrett innendørs 1997 i Paris, med tiden 7,82, som var ny mesterskapsrekord. Gillian Russell fikk sølv, foran Cheryl Dickey. Samme år deltok hun i VM i friidrett 1997 utendørs, der hun fikk bronse på 100 meter hekk. 

Hennes siste internasjonale medalje fikk hun i VM i friidrett innendørs 2001 i Lisboa. Her fikk hun sølv på 60 meter hekk, bak Anjanette Kirkland, med tiden 7,92. 

 Referanser 

 Eksterne lenker 


Kategori:Fødsler i 1969
Kategori:Jamaicanske hekkeløpere
Kategori:Verdensmestere i friidrett innendørs for Jamaica
Kategori:VM-sølvmedaljevinnere i friidrett innendørs for Jamaica
Kategori:Deltakere for Jamaica under Sommer-OL 1992
Kategori:Friidrettsutøvere under Sommer-OL 1992
Kategori:Deltakere for Jamaica under Sommer-OL 1996
Kategori:Friidrettsutøvere under Sommer-OL 1996
Kategori:Deltakere for Jamaica under VM i friidrett innendørs 1997
Kategori:Deltakere for Jamaica under VM i friidrett 1997
Kategori:Deltakere for Jamaica under Sommer-OL 2000
Kategori:Friidrettsutøvere under Sommer-OL 2000
Kategori:Deltakere for Jamaica under VM i friidrett innendørs 2001